ИЗБЕГНИМО КРИВЕ КИЧМЕ КОД ЂАКА
Постура је став тела односно усклађеност делова тела при чему тело користи најмање напрезање. Човека карактерише усправан складан став. Наше тело је симетрично. Када се симетрија поремети можемо говорити о постуралном поремећају. 
Слаба физичка активност и неправилно седење су неки од главних узрока који доводе до деформитета кичменог стуба. Управо у тој ситуацији су ученици-це од када је уведена настава на даљину.
Наставу прате преко телевизора. По правилу се телевизори налазе у дневној соби у којој су ниски столови. Неминовно долази до неправилног положаја тела приликом писања на неадекватном столу. Висина радног стола за дете би требало да буде половина његове висине. Како су столови у дневним собама висине око 45 цм, већина ученика-ца нема адекватну висину стола како не би кривила кичму. Ако неко дете има и телевизор у својој соби он је по правилу окренут ка кревету. Ученици-це су и у таквој ситуацији у неправилном положају јер су писање и праћење наставе свели на лежање и заузимање положаја који им је најлакши.
Иначе је настава која се одржава преко малих екрана пасивна настава у којој ђаци у првом гледању само испрате тему и битне ствари, а онда сви који могу снимити наставу, гледају снимке да би савладали градиво. Ако се томе дода још рад на рачунару да би написали домаће задатке, контролне, семинарске радове и слично, говоримо о сатима седења.
За време полицијског час физичка активност сведена је на минимум. Због тога је било неопходно смањити сате седења пред малим екранима и за компјутерима, а не повећати их. Морала се наћи нека мера у свему. 
Из овог искуства требало би извући неке поуке што се тиче дозирања оптерећења ученика-ца у учењу, писању домаћих, семинарских и других радова. Преоптерећеност ђака, који заузимају неправилан положај тела да би пратили наставу на даљину, сигурно  нарушава њихово здравље.

